**TAOTLUS MUUSIKA- JA FILMIKULTUURI ARENDAMISE, KOOLITUS- JA TEADUSPROGRAMMIDE FINANTSEERIMISE VÕI ANALOOGSETE EESMÄRKIDE TOETUSEKS AUTORIÕIGUSE SEADUSE § 27 LG 10 ALUSEL**

**ÜLDINFO**

|  |  |
| --- | --- |
| Projekti nimi | **Eesti teatri aastaauhindade üleandmise lavastus ja teatripidu Von Krahli Teatris 27.03.2025** |
| Organisatsiooni nimi | **MTÜ Von Krahli Teater** |
| Taotletav summa | **24290 €** |
| Projekti kogumaksumus | **106802 €** |

**TAOTLEJA ANDMED**

|  |  |
| --- | --- |
| Esindaja ees- ja perekonnanimi | Annika Vamper |
| Kontakttelefon | 5275398 |
| E-posti aadress | annika@vonkrahl.ee |

**PANGAKONTO ANDMED**

|  |  |
| --- | --- |
| Kontoomaniku nimi | MTÜ Von Krahli Teater |
| Pangakonto number (IBAN) | EE257700771001435411  |
| Viitenumber *(vajadusel)* |  |
| SWIFT kood *(vajadusel)* | LHVBEE22  |

**PROJEKT**

Projekti eesmärk

(*Milleks on projekt vajalik? Mida projektiga saavutatakse? Kuidas vastab projekti autoriõiguse seadus § 27 lõikele 10?)*

|  |
| --- |
| 27. märtsil tähistatav rahvusvaheline teatripäev on pühendatud kõigile Eesti teatritöötajatele. Päeva hakati nii rahvusvaheliselt kui ka Eestis tähistama 1961. aastal ning päeva motoks on „Teater on teineteisemõistmise vahend ja kindlustab rahu maailma rahvaste vahel“. Eesti teatri- ja kultuurirahvas koguneb sel päeval tavakohaselt ühte Eesti teatrisse, et tunnustada parimaid teatritöötajaid ja tähistada peoga oma valdkonnas tegutsemist. Sedapuhku on kogu valdkonda hõlmava teatripäevapeo võõrustamise au usaldatud Eesti vanimale erateatrile, oma 33. tegevusaastat tähistavale Von Krahli Teatrile. Riigitelevisioon teeb auhinnagalalt otseülekande.Von Krahli teater juhindub rahvusvahelise teatripäevapeo korraldamisel ja lavastamisel põhimõttest, millest oleme juhindunud kõikide oma tegemiste juures kõigil eelnenud ja tulevastel aastatel: pakkuda meid ümbritseva maailma kunstilisi tõlgendusi kunstiliselt küpsel ja vaatajaid kõnetaval viisil. Kuna Von Krahli Teater on alati seisnud pigem poeesia, kui proosa poolel, kavatseme ka nüüd, oludest hoolimata, kombineerida nii uusi kui vanu teatrilaade, võtteid ja meediume, et viibida ühiselt loodud ainulaadses hetkes. Selles erakordses, ühises, emotsinaalselt laetud ja vaimselt rikastatud kohaloluhetkes, mis on kogu teatrikunsti kvintessents, õigustus ja ülim püüd. Projekti otsene eesmärk on tähistada rahvusvahelist teatripäeva, tunnustada teatritöötajaid ning anda välja Eesti Kultuurkapitali Näitekunsti sihtkapitali ja Teatriliidu aastapreemiad. Valdkondlik eesmärk on kanda edasi iga-aastast traditsiooni teatriinimeste kokkusaamise näol. Korraldava teatrina on Von Krahli Teatri eesmärk võimalus tõestada ja teostada enda loomingulisi, tehnilisi ning produktsioonilisi ambitsioone; ühendada, arendada ja edasi viia erinevaid valdkondi – teatrit, muusikat ning audio-visuaalset kunsti. |

Projekti lühikokkuvõte

|  |
| --- |
| 27. märts on rahvusvaheline teatripäev, mil Eesti Teatriliit annab pidulikul galal üle Kultuurkapitali näitekunsti sihtkapitali preemiad, Teatriliidu aurahad ja tunnustused. Iga-aastaselt korraldab teatripäevapeo üks Eesti teatritest. 2024. aastal korraldas teatripäevapeo Tartu Uus Teater. Aastal 2025 on korraldajaks Von Krahli Teater. On suur au võtta selle väärika sündmuse korraldamise teatepulk üle just teiselt väiketeatrilt, kes meid selleks igati julgustanud ning nõuga toetanud on. Võibolla just neil, kes on väiksemad ja paindlikumad, on võimalus lisada Eesti teatriaasta tähtsündmusele seda midagi, millel pole täpset nime, aga mille kõik ära tunnevad, kui seda näevad. Naaber Fotografiskalt ning allrentnik Sõltumatu Tantsu Lavalt lisaruume rentides kavatseme kõigi külaliste mahutamiseks ja heaoluks luua Telliskivi 60A/9 majja erinevate saalide süsteemi, mis on kõik ühendatud nii, et siseruumidest väljumata saab liikuda erinevate sündmuspaikade vahel. Saalid, auhinnatseremooniad ja muud esitused on samuti ekraanide vahendusel nähtavad reaalajas üle maja. Oodatav külaliste arv on 600-700 inimest.2025. a teatripäeva lavastajad on Von Krahli teatri kunstiline juht Juhan Ulfsak ning teatrijuht Jaak Prints, nendega koos loovad teatripäeva sisu Von Krahli teatri (kahjuks küll mittepalgaline) trupp koosseisus: Markus Andreas Auling, Karl Birnbaum, Herman Pihlak, Kristina Preimann, Liisa Saaremäel, Edgar Vunš ning kunstnik Kristel Zimmer. Dramaturgid on Taavi Eelmaa ja Eero Epner, valguskunstnik Priidu Adlas, projektijuht Kaie Olmre. Õhtujuhid - esinejad on samuti nimetatud trupiliikmed. Tehniline ja korralduslik meeskond Von Krahli Teatrist, videolahendusteks ostame teenust RGBst ja Eventechist. Sündmust kannab üle ERR. Teleülekande eeldatav vaatajaskond üle 100000. |

Taotletava summa kasutamise eesmärk

|  |
| --- |
| Tehniliste lahenduste, personalikulude ja kujunduskulude osaline finantseerimine |

Projekti toimumise ajaperiood

|  |
| --- |
| Ettevalmistus: jaanuar – märts 2025; ehitus: 24. – 26. märts 2025; proovid: 24. – 25. märts 2025; peaproovid: 26. märts.2025. Rahvusvaheline teatripäev Von Krahli Teatris ja otseülekanne ETV2-s 27. märts 2025 |

**EELARVE**

|  |  |
| --- | --- |
| **Kulu liik** *(lisa vajadusel lahtreid juurde)* | **Summa** |
| Led-ekraanide, valgus- ja helitehnika rent  | 13420 € |
| Sündmuse saali videopilt ning heli-, valguse- ja lavatehnikaga seotud teenud (mitte ERR) | 13600 € |
| Suure saali, proovisaali, STLi saali ja garderoobitelgi ehitus ja tehnika rent | 17890 € |
| Videote ja vaheklippide valmistamine | 2850 € |
| Auhinnad, kutsed jms nominentide ning laureaatidega seotud kulud | 5530 € |
| Ruumide rent (Fotografiska tagumine saal ja esimene saal 2 päeva ning STLi saal 4p) | 9900 € |
| Mittekoosseisuliste personalikulud (6 näitlejat-õhtujuhti-vaheklippide tegijat, kunstnik, dramaturg, grimm, fotograafid, valguskunstnik, projektijuht, garderoobitöötajad) | 25322 € |
| *Aftershow* meelelahutus (ansambel ja DJ) | 3000 € |
| Infograafika, intervjuud, fotod | 5275 € |
| Kujunduskulud (dekoratsioonid, lauakaunistused, õhtujuhtide kostüümid, trükiste kujundus) | 2080 € |
| *Catering* (suupisted ja tervitusnaps) | 7500 € |
| Logistikakulud | 435 € |
| **Kulud kokku** | **106802 €** |

|  |  |
| --- | --- |
| **Tulu liik** *(lisa vajadusel lahtreid juurde)* | **Summa** |
| Omafinantseering | **32512 €** |
| Eesti Kultuurkapitali näitekunsti sihtkapital | **50000 €** |
| Justiitsministeeriumi taodeldav toetus | **24290 €** |
| **Tulud kokku** | **106802 €** |